Fimmtudaginn 8. mars næstkomandi kl. 16:00 - 19:00 mun Háskóli Íslands efna til kynningar á framhaldsnámi við skólann . Allar deildir Háskólans , að lagadeild einni undanskilinni , munu taka þátt og kynna yfir 70 námsleiðir sem hægt er að velja um á framhaldsstigi . Kynningin er bæði ætluð þeim sem eru að ljúka fyrstu prófgráðu við háskóla auk þess sem allir , er lokið hafa einhverju námi við háskóla , eru hvattir til að mæta og kanna möguleikana . Gefin verður út sérstök námsskrá fyrir framhaldsnámið og verður hægt að nálgast hana á heimasíðu Háskólans www.hi.is er nær dregur kynningunni . Auk deilda og skora Háskólans er kynna munu það framhaldsnám sem þær hafa upp á að bjóða munu ýmsir aðilar svo sem Alþjóðaskrifstofa háskólastigsins , Endurmenntunarstofnun Háskólans og Rannsóknanámssjóður kynna þjónustu sína . Framkvæmdastjórn námskynningarinnar verður í höndum Halldóru Tómasdóttur kynningarfulltrúa , netfang : halldto@hi.is ; sími : 525 4207 . Námskynningin verður haldin í hátíðasal Aðalbyggingar Háskóla Íslands og fordyri hans og eru allir , er áhuga hafa á að kynna sér því sem næst óþrjótandi möguleika til framhaldsnáms við Háskóla Íslands , boðnir velkomnir .